Percy Sledge

Percival Tyrone Sledge (Leighton, Alabama, 1941eko azaroaren 25a - Baton Rouge, Luisiana, 2015eko apirilaren 14a) estatubatuar soul eta blues-kantari izan zen. 

Sledge soularen giltzarrietako bat izan zen eta country soul delakoaren aitzindarietako bat 1960ko hamarkadaren amaieran. Mundu osoan ezaguna da When a Man Loves a Woman (1966) kantuaren interpretazioagatik, bere diskografian entzunenen 1. postua erdietsi duen bakarra. Haren ahots miresgarriak eraman zuen gai hori hilezkor bihurtzera, nahiz eta 1970eko hamarkadan beste arrakasta handi batzuk ere lortu zituen, hala nola, I'll be your everything eta Sunshine.

Musikaren figura gisa izan zuen eraginagatik, 2005ean Rock and Roll Hall of Famen sartu zen.

2015eko apirilaren 14an hil zen, 74 urte zituela, Baton Rougeko (Louisiana) egoitzan, gibeleko minbiziaren ondorioz.

Erreferentziak

Kanpo estekak 

Hollywoodeko ospearen pasealekua
Gibeleko minbiziaren ondorioz hildakoak
Ingelesezko abeslariak
Soul abeslariak
Erreferentzia behar duten adierazpenak dauzkaten artikuluak
Blues abeslariak
Alabamarrak